Apple Watch: Snydt igen

Tyskerne har haft den et stykke tid. Svenskerne får den i butikkerne den 17 juli. Vi er med andre ord omringet af lande, der har fået Apple Watch, men Apple går endnu en gang uden om Danmark.

Fredag blev Apple Watch frigivet i yderligere syv lande, deriblandt Italien, Spanien og Schweiz. Samtidig afslørede Apple de næste lande på listen, nemlig Holland, Sverige og Thailand.

Det kan kun undre at Apple undgår Danmark. Det er et relativt lille marked, men et af de lande i verden, der har den højeste iPhone-udbredelse per indbygger.

Kan man ikke vente, er der altid mulighed for at tage er smut over grænsen til Hamborg eller Malmø, hvor de nærmeste Apple Store-butikker ligger.

Apple Watch: Snydt igen